Berlingske Tidende, 1827-10-26
Skrivelse fra Veracrux, den 2den August. Efterat jeg allerede havde sendt mit forrige Brev ombord paa Paketbaaden, blev den Engelske Consul af Gouverneuren Barragan anmodet om at holde Samme tilbage, indtil de her i disse Dage forefaldne ulykkelige Begivenheder vare komne i Orden, for at saadanne foruroligende Efterretninger ikke skulde komme til Europa, uden at Udfaldet tillige blev meldt. Consulen bestemte sig ogsaa dertil; men da indtil idag endnu intet Afgjørende er forefaldet, vil han ikke længere opholde Fartøiet. Alle øvrige Skibe ere under Embargo, hvilken Paketbaaden dog ikke er underkastet. Som jeg allerede tidligere meddeelte Dem, gives her 2 Partier: det ene for den nuværende Forfatning som Forderativ=Republik, og det andet for en Central=Republik, til hvilket sidste Parti (det samme, som i de forenede Stater kaldes det democratiske) Regjeringen synes at hælde. Men Staten Veracrux har stedse med Heftighed erklæret sig for sin Ret som uafhængig, og nylig givet det kraftigste Beviis derpaa, ved at bortsende Erministeren Esteva, som af Regjeringen i Mexico var sendt hertil som General-Commissair i denne Stat. Veracrux paadrog sig derved den heftigste Daddel af Regjeringen, som nu synes at søge en Leilighed til at indskrænke de enkelte Staters Uafhængighed. Begge Partier blive benævnte efter de herværende Loger, nemlig Contral=Regjeringens Parti det Yorkske (Torkinos), og det andet det Skotske (Ecosecos). Det sidste udgjør i denne Stat det største Tal, og forsvarede sine Rettigheder i det herværende Blad, el Veracrurano libre, i hvilket i Særdeleshed den herværende Commandant, Oberst Jose Rincon, blev heftig angreben. Denne forglemte sig herover saaledes, at han om Natten den 25de Juli med væbnet Haand lod Presserne ødelægge ved nogle Officerer og Soldater. Denne voldsomme Handling gjorde stort Jndtryk, og der blev sendt en Curreer til Jalapa, til General Barragan, som tillige er Gouverneur over denne Stat og Høistcommanderende over alle Tropper i samme. Han kom, og, beklædt med at den dertil fornødne Magt, suspenderede han Oberst Rincon. Da denne forbandt sig paa sit Æresord til, ikke at forlade sit Huus, troede man Alt forbi; men pludseligen forlod Rincon, den 31te om Morgenen, sit Huus, og gik til Casernen, hvor Soldaterne, tilskyndede af Officererne, bragte ham et Vivat. Derpaa drog han alle Vagter ind, opstillede den 9de Bataillon bevæbnet i Casernen, og satte sig saaledes, til Trods for sit Æresord, med væbnet Haand op imod de regjerende Øvrigheder. Der opstod nu et Opløb i Gaderne, alle Huse bleve tillukkede, og ængstelig saae man en Catastrophe imøde. Denne Frygt blev imidlertid snart hævet; et Krigsraad blev sammenkaldt til General Barragans Palais; men Rincon udstedte en Proclamation, hvorved han opsagde Statens Øvrighed Hørighed og Lydighed, og erklærede, blot at ville staae under den almindelige Regjering i Mexico, til hvilken Ende han havde stillet sit Regiment under Vaaben. Da General Barragan ikkun har den ringeste Deel af Militairet paa sin Side, saa har det hidtil ikke været muligt, at træffe alvorlige Foranstaltninger, og det er derfor sandsynligt, at Sagerne ville blive saaledes, indtil der komme befalinger fra Mexico, eller Stats-Congressen i Jalapa maa sende Tropper hertil, for med væbnet Haand at forsvare sin Sag. Jøvrigt har det hidtil herpaa begge Sider blot været det Militaire, som har taget Parti, og det Samme torde vel ogsaa fremdeles blive Tilfældet. Baade Barragan og Rincon have derhos erklæret i deres Proclamationer, at Borgerne aldeles Jntet have at befrygte for Liv og Eiendom. Den Engelske Consul protesterede hos Begge imod enhversomhelst voldsom Handling imod Storbrittanniske og Hannoverske Undersaatter, og forlangte Erklæring, om Noget var at befrygte, for at kunne træffe de nødvendige Forsigtighedsregler; men erholdt af begge Partier Forsikkring om det Modsatte, som de bade at meddele bemeldte Undersaatter. Derved maae vi da indtil Videre berolige os. Publicum vedbliver at vælte særdeles megen Skyld paa den Nordamericanske Gesandt, Hr. Poinsett, som Deeltager i Central-Regjeringens Parti; den Samme har her først indrettet Logen efter den Yorkske Ritus, Den 18de August. General Sta. Ang er udnævnt til Commandant i Stedet for Rincon, som den 8de afgik til Boca det Rio med sin Bataillon. Ligeledes er General Barragan siden draget tilbage til Jalapa, hvor han vil antræffe General Guerrero, som formedelst de herværende, nu gandske endte, Uroligheder skulde komme fra Mexico, og, efter Nogle, endog afløse General Barragan i Overcommanden.